|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rs |
|  БРОЈ: 000566267 2025 09419 006 000 000 001 – 8  |  ДАТУМ:19.02.2025. године |

На основу чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 45/2024), у вези са Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2025. години, („Службени лист АПВ“, број 57/2024) и члана 17. Правилникa о спровођења конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 8/2023, 17/2024 и 56/2024), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**К О Н К У Р С**

**ЗА ДОДЕЛУ СРЕДСТАВА ЗА УСТАНОВЕ КОЈЕ ОСТВАРУЈУ СРЕДЊЕ ОБРАЗОВАЊЕ ПОЉОПРИВРЕДНЕ И ПРЕХРАМБЕНЕ СТРУКЕ РАДИ УНАПРЕЂЕЊА УСЛОВА РАДА УЧЕНИЧКИХ ЗАДРУГА**

**У АП ВОЈВОДИНИ У 2025. ГОДИНИ**

1. **ЦИЉ И ПРЕДМЕТ КОНКУРСА**

Циљ овог конкурса јесте подршка ширењу ваннаставних активности у школама, којима се развијају потенцијали и радне навике ученика, развија предузетничка компетенција и јача мотивација за производним и радним процесима, самопоуздање и свест о властитим интересовањима и могућностима.

Предмет конкурса јесте додела бесповратних средстава за финансирање радова на текућем одржавању објекта и набавке одговарајућих машина, опреме и уређаја за несметан рад ученичке задруге.

1. **ВИСИНА БЕСПОВРАТНИХ СРЕДСТАВА**

За реализацију Конкурса предвиђено је укупно **20.000.000,00** динара.

Максималан износ бесповратних средстава не може бити већи од **4.900.000,00** динара.

Бесповратна средства за подршку инвестиција по конкурсу утврђују се у износу до **100%** укупно прихватљивих трошкова.

Прихватају се инвестиције реализоване након 01.09.2024. године.

1. **НАМЕНА СРЕДСТАВА**

Бесповратна средства која се додељују намењена су за:

1. Набавку машина и опреме (набавка машина, опреме, уређаја и сл. који се односе на делатност ученичке задруге)
2. Побољшање услова рада у објекту - радови на текућем одржавању објекта као што су: кречење, фарбање, замена облога, замена санитарија, радијатора, замена унутрашње и спољашње столарије и браварије, замена унутрашњих инсталација и опреме без повећања капацитета и други слични радови.

Подносилац пријаве може поднети више пријава по конкурсу.

1. **КОРИСНИЦИ**

Право на подстицаје остварују установе које врше делатност средњег образовање пољопривредне и прехрамбене струке са седиштем на територији АП Војводине, које имају основану ученичку задругу, која је уписана у регистар који води Агенција за привредне регистре.

1. **ВРЕМЕНСКИ ОКВИР**

Конкурс је отворен до **14.03.2025. године.**

1. **ПОТРЕБНА ДОКУМЕНТАЦИЈА**
2. читко попуњен образац пријаве, са обавезним печатом одговорног лица;
3. изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података и даје сагласност за коришћење датих података током процеса провере, плаћања и трајања утврђених обавеза;
4. фотокопија личне карте или очитана чипована лична карта овлашћеног лица;
5. извод о подацима уписаним у Регистар код Агенције за привредне регистре;
6. Опис пројекта којим се образлаже потреба за наведеном инвестицијом (спецификација опреме и радова која треба да садржи основне карактеристике, врсту, количину и процењену вредност на основу информативних понуда прикупљених од потенцијалних понуђача
7. извод из катастра непокретности с подацима о власништву за све катастарске парцеле и објекте које су предмет пријаве (не старији од 30 дана);
8. решење директора школе о додели простора ученичкој задрузи
9. потврда о упису у Виноградарски и Винарски регистар (само за инвестиције у набавку опреме за производњу вина)
10. потврда о упису у Регистар произвођача јаких алкохолних пића у складу са законом који се уређују јака алкохолна пића (само за инвестиције у набавку опреме за производњу ракије).

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања предрачуна.

Комисија задржава право да поред наведених затражи и друга документа.

Поступак доношења одлуке је у складу с Пословником.

1. **НАЧИН ДОСТАВЉАЊА ПРИЈАВА**

Пријава на конкурс врши се електронским путем преко дигиталне платформе **АгроСенс АПВ**.

Потребна документација на АгроСенс АПВ платформи се прилаже искључиво у PDF.

Апликација као и упутство за коришћење могу се преузети с веб-странице: [www.psp.vojvodina.gov.rs](http://www.psp.vojvodina.gov.rs)

1. **КОНТАКТ**

Додатне информације и термин за консултације могу се добити путем **електронске поште:** **psp@vojvodina.gov.rs**или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, изјава, захтев за исплату, извештај о наменском утрошку средстава и Упуство о начину подношења електронске пријаве и електронском општењу између органа, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**